خرج و لم يعد

خرج ولم يعد فيلم مصرى  بطولة يحيى الفخرانى وليلى علوى وفريد شوقى و عايده عبد العزيز و توفيق الدقن. و إخراج محمد خان للسيناريست (عاصم توفيق) اللى استوحا الفكره من رواية (براعم الربيع) للكاتب ه.أ. بيتش. الفيلم إنتاج شركة ماجد فيلم للإنتاج السينمائى سنة 1985.

 حكاية فيلم خرج و لم يعد 
يدور الفيلم عن رحلة شاب اسمه عطيه يحيى الفخرانى في بحثه عن أسلوب جديد للحياه ، بعد ما تعب من حياة المدينه. ورغم أنه موظف بسيط في أرشيف إحدى الوزارات، يحلم بإنه يصبح مديرها العام حتا لو اقتضا دا عشرين سنه من الانتظار. فهو يسكن منزل آيل للسقوط ف حاره من حوارى القاهره الفقيره، و بسبب أزمة الإسكان، يأجل جوازه من خطيبته لمدة سبع سنين. و لكنه بسبب تهديد ام خطيبته بفسخ الخطوبه ، يقرر يروح الريف عشان يبيع حتة أرض يملكها هناك عشان يقدر يحيب شقه . إنما لظروف طارئه ، يقعد فتره مش قصيره ، يتعرف خلالها علا كمال فريد شوقى و بنته خيريه ليلى علوى اللى يصحو جواه حب الجمال و الطبيعه، و يغريوه يقعد معاهم ف الريف، هنا يجد نفسه ف صراع داخلى بين الرجوع للمدينة اللى اتعود يغيش فيها رغم قسوتها، و بـين الاستقرار ف بلد الارياف اللى جذبته ببساطتها وطبيعتها الساحرة و الخلابة. في النهاية يحسم الصراع دا لصالح الريف اللى وجد نفسه فيه بجانب خيريه اللى حبها.

 مهرجانات وجوايز 
 جايزة التانيت الفضى و جايزة احسن ممثل يحيى الفخرانى ف مهرجان قرطاچ الدولى 1984
 الجايزة الخامسة في مهرجان إسكندريه الرابع 1984
 شارك ف مهرجان ستراسبورغ بفرنسا 1985
 شارك ف مهرجان السينما العربية في باريس 1985
 شارك ف مهرجان ڤالنسيا لدول البحر المتوسط
ف أسبانيا

 لينكات برانيه 
 يوتيوب خرج و لم يعد
https://m.youtube.com/watch?v=HoeCww1cVSk

 مصادر 
 السينما.كوم
https://elcinema.com/work/1010227/

تصنيف:سينما
تصنيف:سينما مصريه
تصنيف:فن مصرى